
ДОКЛАДНА ЗАПИСКА
от
 общинските съветници:
        Величко Сидеров, Емилия Кръстева, Антон Симеонов, Александър Илийков, Веселин Иванов, Жечка Хаджийска, д-р Ерол Чинар, Йорданка Романова и Вергиния Топчиева

Относно: Изпълнение на обекти чрез публично- частни партньорства.

               УВАЖАЕМИ ГОСПОДИН ЯНЧЕВ,
               УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
               Във връзка с постъпващи сигнали, молби, жалби и други преписки от жителите на общината по отношение на изпълнение на обекти, които могат да се реализират чрез публично- частно партньорство като дългосрочно договорно сътрудничество между един или повече публични партньори и един или повече частни партньори, което удовлетворява публични потребности чрез реализиране на проект за финансиране, проектиране, строителство, поддържане или управление на обект на техническата или на социалната инфраструктура, и/или за извършване на дейност от обществен интерес, при оптимално разпределение на ресурси, рискове и възнаграждения между  Община Златоград и частни лица, предлагаме: 
            Всички постъпили искания да  сe разглеждат от Постоянната комисия по устройство на територията, като се посещават на място и проверяват каква е необходимостта от извършване на посочената от гражданите дейност. 
          След посещението и установяване на необходимост за публично- частно партньорство, да бъде направено предложение до Общински съвет и с решение да бъдат гласувани необходимите средства за одобрените обекти от Постоянната комисия по устройство на територията към Общински съвет Златоград.
            Убедени сме, че по този начин ще имат достъп по- голям брой нуждаещи се, ще се решат доста чакащи за решаване проблеми и ще се работи при по – голяма прозрачност. Ще се удовлетворяват желанията за помощ от Община Златоград на всички, които имат доказана нужда и няма да се пренебрегва молбата на нито един жител на общината.
               В тази връзка, предлагаме Общински съвет Златоград, да вземе следното 

РЕШЕНИЕ
              На основание чл.21 ал.1 т. 6 от ЗМСМА и чл.5 т. 5 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград

                                                                          РЕШИ:
             Всички средства, свързани с реализиране на публично- частни партньорства от Община Златоград, да бъдат отпускани с решение на Общински съвет, след одобрение от  Постоянната комисия по устройство на територията към Общински съвет Златоград, на всички  постъпили заявления от жителите на Община Златоград и представен списък, след направена проверка относно необходимостта за реализиране на публично- частно партньорство. 

            




С уважение: 
1. Величко Сидеров……………………….
2. Емилия Кръстева………………………..
3. Антон Симеонов…………………………
4. Александър Илийков………………….
5. Веселин Иванов………………………….
6. Жечка Хаджийска……………………….
7. д-р Ерол Чинар……………………………
8. Йорданка Романова……………………
9. [bookmark: _GoBack]Вергиния Топчиева……………………..                                                          29.03.2024 г.- 
